open-index/open-wikipedia-markdown huggingface dataset:
Northern Isles

**Northern Isles** (tyder «Nordøyane», norrønt *Norðreyjar*; skotsk-gælisk *Na h-Eileanan Tuath*; skotsk *Northren Isles*) er ei øygruppe nord for Skottland.

Gruppa omfattar Shetlandsøyane, Fair Isle og Orknøyane. Stundom vert Stroma òg medrekna, som er ein del av Caithness og som slik høyrer til regionen Highland. 

## Kultur og politikk
Northern Isles vert vanlegvis delte for politiske årsaker, men dei er ein valkrets i Westminster.

På grunn av historia si har øyane ei meir norrøn enn gælisk kulturarv og har historiske band til Færøyane, Island og Noreg. Orknøyane og Shetlandsøyane vart gjeven til Skottland som depositum på medgifta til Margaret av Danmark då ho gifta seg med Jakob III av Skottland i 1469.

Dei har òg ei kulturarv frå piktane og i motsetnad til Færøyane og Island mange førhistoriske ruinar som brochar og steinsirklar, til dømes Jarlshof og Maes Howe.

## Kjelder

**Denne artikkelen bygger på «[[:en:Northern Isles|Northern Isles]]» frå ,  den 4. mars 2010.*  


## Bakgrunnsstoff
Politisk rådgjevar

**Politisk rådgjevar** er i Noreg ein tittel på ein person, ein politikar, som har støttefunksjonar for andre politikarar. 

Det kan dreie seg om overordna oppgåver som å utforme politikk, mediestrategi og liknande. Og det kan dreie seg om bistand med praktiske oppgåver, som taleskriving, brevskriving og liknande. Det kan også dreie seg om kontakt med publikum, interesseorganisasjonar, administrasjonen og media, og kontakt med dei politiske partia dei høyrer til. I mange tilfelle er dei politiske rådgjevarane aktive politikar, og deltar i debattar, skriv avisinnlegg mv. Dei er i tillegg også ofte aktive lokalpolitikarar, med politiske verv i kommunar og fylkeskommunar, og politiske verv på ulike plan i dei politiske partia dei høyrer til.

Politiske rådgjevarar finn ein særleg to stadar: Statsrådar har ein eller fleire politiske rådgjevarar, som er ein del av den politiske leiinga av departementet. Også stortingsgruppene til partia har tilsett eigne politiske rådgjevarar til hjelp for stortingsrepresentantane.

## Politiske rådgjevarar for norske statsrådar

I norske departement er politiske rådgjevarar politisk oppnemnde, som hjelparar for statsråden. 

Ein politisk rådgjevar går inn i det som blir omtala som den politiske leiinga i departementet, altså dei som er politisk oppnemnde: Statsråd, statssekretærar og politiske rådgjevarar.
Øyar i Orknøyane

Dette er ei liste over **øyar i Orknøyane** i Skottland. Orknøyane ligg 16 km nord for det skotske fastlandet og består av over 70 øyar og skjer. 20 av desse er busette. I tillegg til Orkney Mainland finst det tre øygrupper. Nord- og Sørøyane ligg nord og sør for Mainland. Pentland Skerries er ei gruppe mindre øyar i Pentland Firth, eit farleg sund mellom det skotske fastlandet og dei større øyane i Orknøyane, som har nokre av dei kraftigaste tidvasstraumane i Storbritannia.. Stroma vert ofte feilaktig rekna som ein del av Orknøyane, men høyrer til Caithness.

Lista omfattar øyar som er større enn 15 hektar. Alle øyane har vore busette på eitt eller anna tidspunkt sidan steinalderen. 

'Ward Hill' eller liknande namn er eit særs vanleg namn på det høgaste punktet på desse øyane. Desse vart nytta som vardar i tidlegare tider. 

## Sjå òg
* Øyar i Shetlandsøyane
* Øyar i Skottland

## Kjelder

**Denne artikkelen bygger på «[[:en:List of Orkney islands|List of Orkney islands]]» frå ,  den 4. mars 2010.* 
*** oppgav desse kjeldene: 
** Haswell-Smith, Hamish (2004). *The Scottish Islands*. Edinburgh: Canongate. ISBN 1841954543.
** [http://www.gro-scotland.gov.uk/statistics/publications-and-data/occpapers/occasional-paper-10.html "Occasional Paper No 10: Statistics for Inhabited Islands"]  (28 november 2003) General Register Office for Scotland. Edinburgh. 
**Omand, Donald (ed.) (2003) *The Orkney Book*. Edinburgh. Birlinn. ISBN 1-84158-254-9
*
Olav Martinius Steinnes

**Olav Martinus Knutsen Steinnes** () var ein norsk politikar, statsråd i den fyrste regjeringa utgått frå Arbeidarpartiet.

Steinnes voks opp på husmannsplassen Steinane under Ytre Steinnes i Ørsta. Han avla lærareksamen ved Volda Lærarskule i 1910. Dei to påfylgjande åra var han lærar i Namdalen, deretter var han ei rekke år lærar i Rjukan i Telemark. Skulestyrar der frå 1920.

Han var medlem av Tinn heradstyre frå 1915, stortingsrepresentant for Arbeidarpartiet 1922-36. I 1928 var han statsråd og sjef for Kyrkje- og undervisingsdepartementet (kyrkje- og undervisningsminister) i den kortliva Hornsrud-regjeringa.

Under okkupasjonen vart han medlem i Nasjonal Samling. I 1947 vart han dømd til seks månaders fengsel, tap av stilling med meir.

I tida frå 1935 til 1956 var han skuledirektør for Agder og Stavanger.  Dei siste leveåra sine budde han på Stabekk i Bærum i Akershus

## Kjelder
*Dale, Bjørn Jonson:*Ørstingar I*, 1995

## Litteratur
* Hovdebygdingar - med vit og von, skrift nr. 11 2003, red. Roar Rønning  (Artikkel: *Fattigguten ved kongens bord* av Skjalg Longva)

## Fotnote
Kopa kraftverk

**Kopa kraftverk** er eit vasskraftverk på Kalvatn i Volda kommune i Møre og Romsdal. Reguleringsmagasin er Osdalsvatnet, og reguleringshøgda er mellom 157 og 145 moh. Grøndalsvatnet vert også regulert, og her er reguleringshøgda 426 til 415 moh.

Kraftverket utnyttar eit fall på 89 meter.

Midlare årsproduksjon er på 16 GWh, og den installerte effekten er på 2.6 MW. Kraftverket starta produksjonen i 1937 og vart modernisert i 1993

Vatnet vert seinare nytta i Kolfossen kraftverk.

Eigar er Tussa Energi AS.

## Kjelder
* tussa.no
Kolfossen kraftverk

**Kolfossen kraftverk** er eit vasskraftverk på Kalvatn i Volda kommune i Møre og Romsdal. Inntaksmagasin er Kalvatnet.

Kraftverket utnyttar eit fall på 46 meter. 

Midlare årsproduksjon er på 11 GWh og installert effekt er på 2.8 MW. Kraftverket vart sett i drift i 1920. 

Vatnet er tidlegare nytta i Kopa kraftverk.

Eigar er Tussa Energi AS.

## Kjelder
* Tussa
* NVE
Norske handelsministrar

**Norske handelsministrar** er ei oversikt over statsrådar med ansvar for handel og tilgrensande saksområde, i tida 1947 til 1996.  

Ved kgl.res. 5. desember 1947 blei eit nytt Handelsdepartement oppretta, og det tidlegare Departementet for handel, sjøfart, industri og handverk skifta namn til Industri-, handverk- og skipsfartsdepartementet, til vanleg kalla Industridepartementet. I 1955 fekk departementet nye ansvarsområde og skifta namn til Handels- og skipsfartsdepartementet. Statsråden blei til vanleg framleis kalla handelsminister fram til departementet blei avvikla pr 31. desember 1987. Statsrådposten heldt fram utan eige departement, innan Utanriksdepartementet, frå 1. januar 1988 til 25. oktober 1996.

## Handelsdepartementet (1947–1955)
*1947–1951: Erik Brofoss
*1951–1954: Erik Brofoss
*1954: Oscar Torp
*1954: Nils Langhelle

## Handels- og skipsfartsdepartementet (1955–1987)
*1955: Nils Langhelle
*1955–1962: Arne Skaug
*1962–1963: Oscar Chr. Gundersen
*1963: Kåre Willoch
*1963–1964: Erik Himle 
*1964–1965: Trygve Lie
*1965–1970: Kåre Willoch
*1970–1971: Otto Grieg Tidemand 
*1971–1972: Per Kleppe 
*1972–1973: Hallvard Eika 
*1973–1974: Jens Evensen 
*1974–1976: Einar Magnussen (konstituert) 
*1976–1979: Hallvard Bakke 
*1979–1981: Reiulf Steen 
*1981: Kari Gjesteby
*1981–1983: Arne Skauge 
*1983–1986: Asbjørn Haugstvedt
*1986–1987: Kurt Mosbakk

## Utanriksdepartementet, handels- og skipsfartssaker (1987–1996)
*1988: Kurt Mosbakk
*1988–1989: Jan Balstad
*1989–1990: Kaci Kullmann Five
*1990–1991: Eldrid Nordbø
*1991–1994: Bjørn Tore Godal
*1994–1996: Grete Knudsen
Kjemisk ekvator

**Kjemisk ekvator** er eit relativt nytt uttrykk som forskarar frå University of York gav i 2008 til eit skilje dei oppdaga mellom den forureina lufta over Indonesia og stort sett rein luft i atmosfæren over Australia.

Skiljet i atmosfæren på den nordlege halvkula og atmosfæren på den sørlege halvkula fell ikkje saman med den intertropiske konvergenssonen.

## Kjelder

**Denne artikkelen bygger på «[[:en:Chemical equator|Chemical equator]]» frå ,  den 5. mars 2010.* 
*** oppgav desse kjeldene:*
Kungsbacka kommun

**Kungsbacka kommun** er ein kommune i Hallands län i Sverige. Kommunen grensar innanfor lenet til Varbergs kommun i sør. I tillegg grensar han til fire andre kommunar i Västra Götalands län. Desse er Göteborgs kommun, Mölndals kommun og Härryda kommun i nord, og Marks kommun i aust. Administrasjonssenteret i kommunen er Kungsbacka. Kommunen inngår i Stor-Göteborg.

Vest i kommunen finn ein skjergardskyst, og innanfor eit kupert, skogrikt landskap med mange innsjøar. Det at kommunen ligg så nær Göteborg har bidrege til mykje innflytting, særleg sidan 1960-åra, av folk som arbeider i Göteborg.

## Administrativ historikk
Då dei svenske kommunalforordningane tredde i kraft i 1863, omfatta området, forutan Kungsbacka ''stad'', tretten av dei fjorten kommunane i Fjäre härad. Slik var det fram til den landsomfattande kommunereforma i 1952, nær nitti år seinare. Då vart desse *[[storkommune|storkommunane]]* oppretta: Onsala (av Onsala), Fjärås (av Fjärås, Förlanda og Hanhals), Löftadalen (av Frillesås, Gällinge, Idala, Landa og Ölmevalla), Särö (av Släp og Vallda) og Tölö (av Tölö og Älvsåker). Den neste kommunereforma vart gjennomført i tre steg. Allereie i 1969 vart Tölö sameint med Kungsbacka. I 1971 vart Kungsbacka *kommun* oppretta, då Kungsbacka stad og Särö *[[landskommune|landskommun]]* vart slått saman. Kommunen vart slik han er i dag i 1974, då Fjärås, Löftadalen og Onsala vart tilførte.

## Kommunevåpenet
Blasonering: *På blå bakgrunn, ein kvinneleg helgenfigur i sølv, med ein stav i høgre handa og ein kalk i venstre, begge delar i gull*.

Blasoneringa kjem frå eit segl frå 1580-talet. Sidan kyrkja i byen var vigd til St. Gertrud har ein trudd at våpenet viser henne, sjølv om avbiletinga ikkje stemmer heilt. Det vart likevel fastsett i 1948. Etter kommunesamanslåinga i 1971–1974 vart våpenet registrert for den nye kommunen. Det fanst ingen andre våpen i området.

## Tettstader
Det er 23 tettstader i Kungsbacka kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* «Kungsbacka kommun» på Wikipedia på svensk, innhenta 4. mars 2010.
* «Kungsbacka» hjå Store norske leksikon, innhenta 4. mars 2010 (lisensiert under CC-BY-SA).

### Referansar
Laholms kommun

**Laholms kommun** er ein kommune i Hallands län i Sverige. Innanfor Hallands län grensar kommunen til Halmstads kommun i nord. Dessutan grensar han til Båstads kommun, Ängelholms kommun og Örkelljunga kommun i Skåne län i sør, og til Markaryds kommun og Ljungby kommun i Kronobergs län, i høvesvis aust og nordaust. Administrasjonssenteret i kommunen er Laholm.

Landskapet i kommunen er hovudsakleg småkupert. Ein finn barskog og myrar i aust og nord, og slettelandskap i vest. Kysten er sandrik. Når det gjeld næringsvegar, er det mykje verkstad-, plast- og næringsmiddelindustri i kommunen, i tillegg til jord- og skogbruk. Oppdrett av laks er også ei viktig næring.

## Administrativ historikk
Laholms kommun omfattar elleve opphavlege einingar (Laholms *stad* og ti *sokn*), som vart gjorde til kommunar då kommunalforordningane tredde i kraft i 1863. Denne ordninga gjaldt fram til kommunereforma i 1952, som hadde innverknad på området gjennom at kommunane Tjärby og Veinge vart slegne saman til *[[storkommune]]n* Veinge, Ränneslöv og Ysby danna Ränneslöv, samt at Karups landskommun vart oppretta ved samanslåing av Hasslöv, Skummeslöv og Östra Karup. Dei andre landskommunane, samt Laholms stad heldt fram slik dei var. I 1971 vart Laholms landskommun, samt Våxtorp og *forsamlingane* Hasslöv og Skummeslöv frå den oppløyste Karups kommun, slegen saman med Laholms stad og danna Laholms kommun. Kommunen vart slik han var i dag i 1974, då også Hishult, Knäred, Ränneslöv og Veinge vart innlemma i kommunen.

## Kommunevåpenet
Blasonering: *På blå bakgrunn, tre vassrette laksar i sølv og raudt*.

Fiskane kjem frå seglet byen hadde i mellomalderen. Då våpenet skulle fastsetjast av kongen på 1940-talet, vart dei definerte som laksar. Etter kommunesamanslåinga vart våpenet registrert for Laholms kommun i Patent- och registreringsverket i 1974. Frå 1960-talet fanst det også to andre våpen innanfor kommunegrensa.

## Tettstader
Det er 14 tettstader i Laholms kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* «Laholms kommun» på Wikipedia på svensk, innhenta 5. mars 2010.
* «Laholm» hjå Store norske leksikon, innhenta 5. mars 2010 (lisensiert under CC-BY-SA).

### Referansar
Regjeringsråd

**Regjeringsråd** har i norsk statsskikk vore brukt i to ulike samanhengar.

1) Då prins Kristian Fredrik tok til som norsk regent oppnemnde han ved instruks av 2. mars 1814 eit råd. Dette fekk namnet regjeringsrådet, og medlemmane var *regjeringsrådar*. I Grunnlova blei Kongen sitt råd kalla statsråd, og medlemmane *statsrådar*. Det blei difor gjort namneendring frå og med 19. mai.

2) Frå 16. november 2001 blei tittelen *regjeringsråd* teken i bruk for embetet som departementsråd ved Statsministerens kontor. Regjeringsråden leiar den faste staben ved kontoret og har rådgjevingsoppgåver for statsministeren, og for regjeringa elles i spørsmål som gjeld dei andre statsmaktene og kongehuset.

Regjeringsråden er sekretær ved regjeringskonferansane og har ansvar – etter oppdrag frå statsministeren – for å vareta samordningsoppgåver for regjeringa. Til embetet er også lagt funksjonen som statsrådsekretær, som inneber ansvaret for førebuing og gjennomføring av Statsrådet sine saker.

Det er også oppretta eit embete som *assisterende regjeringsråd*.

## Kjelde

* *Denne artikkelen bygger på «[[:nb:Regjeringsråd|Regjeringsråd]]» frå , den 5. mars 2010.*
Gudveigs runer

**Gudveigs runer** er ei runeinnskrift på ein trepinne som vart funnen ved utgravinga av kyrkjegarden på Herjolfsnes (Ikigaat) på Grønland i 1921. Innskrifta fortel om Gudveigs lagnad på ei ferd over havet og kan vera frå rundt år 1300. 

Arkeologane kom først over ei trekiste som hadde halde seg godt, men det såg ikkje ut som om nokon var gravlagde i ho. I botnen av kista var det rissa inn ein kross der brystet til den døde ville ha vore. Elles inneheldt kista berre ein trepinne som låg i det eine hjørnet av hovudenden av kista. På pinnen var det skore inn ei runeinnskrift over to sider, innleidd med ein kross. Omskrive til latinske bokstavar ser ho slik ut:

:**þæsi : kona : uar : lagþ – firi : borþ : i grønalaz : haf(e) : ær : guþu(e)h : het**

På normalisert norrønt lyder innskrifta:

:*Þessi kona var lagð fyrir borð í Grœnalands hafi, er Guðveig hét.*

På moderne norsk:

:*Denne kvinna, som heitte Gudveig, vart lagt over bord i Grønlandshavet.*

Truleg har kvinna blitt sjuk og lete livet på ferda over havet, kanskje etter å ha vitja slekt og vener på Island eller i Noreg. Sorga har vore stor då skipet kom attende til Grønland. Dei etterletne har sørgt for at Gudveig fekk ei kristen gravferd sjølv om hennar jordiske leivningar låg på havsens botn. Runepinnen skulle kanskje vitna over for dei høgare makter om kva som var lagnaden hennar.

Runeinnskrifta er ei av fleire grønlandske runer, som skriv seg frå den norrøne busetjinga på Grønland. Busetjinga strekte seg frå 900-talet til 1400-talet, altså ein periode på rundt 500 år. Pinnen med Gudveigs runer er i dag oppbevart ved Nationalmuseet i København.

## Kjelder
Artikkel med informasjon og bilete frå Nationalmuseet i København
Positively 4th Street

«**Positively 4th Street**» er ein song skriven og framført av Bob Dylan, først innspelt av Dylan i New York City den 29. juli 1965. Han vart gjeven ut som singel av Columbia Records den 7. september same år og nådde førsteplassen i Canada, 7. plass i USA og 8. plass i Storbritannia. Musikkmagasinet *[[Rolling Stone]]* rangerte songen på 203. plass på lista deira over dei 500 største songane gjennom tidene.

Songen vart gjeven ut mellom albuma *[[Highway 61 Revisited]]* og *[[Blonde On Blonde]]*, som ein oppfølgjar til hitsingelen «Like a Rolling Stone», men var ikkje med på nokre av desse albuma. Tittelen på songen finst ikkje i teksten og det har vore mykje debatt gjennom åra kven songen omhandlar. Dylan sjølv budde på 4th Street på Manhattan.

## Innspeling og utgjeving
Det endelege opptaket av «Positively 4th Street» vart spelt inn 29. juli 1965 i innspelingsperioden då dei fleste av songane til *Highway 61 Revisited* vart spelte inn. Songen var den siste dei spelte inn denne dagen etter å ha gjort ferdig songane «It Takes a Lot to Laugh, It Takes a Train to Cry» og «Tombstone Blues». Musikarane på «Positively 4th Street» var Robert Gregg (trommer), Russ Savakus (bass), Frank Owens (piano), Al Kooper (orgel) og Mike Bloomfield (gitar). Songen vart nedskriven i studiologgane som «Black Dalli Rue».

Sjølv om songen vart spelt inn under innspelinga av *Highway 61 Revisited* vart han halde av for singelutgjeving. Singelen nådde Topp 10 på salslistene på begge sider av Atlanteren.

## Andre utgåver
Andre artistar som har spelt inn songen er mellom andre Johnny Rivers, The Byrds, Jerry Garcia Band, Lucinda Williams, Charly García, Stereophonics, Violent Femmes, Simply Red og Bryan Ferry.

### Norsk versjon
Ein norsk versjon kalla «Akersgata rett og slett» vart skriven av Håvard Rem og spelt inn av Åge Aleksandersen i 1997 for *[[Fredløs - Dylan på norsk]]*.

## Kjelder

**Denne artikkelen bygger på «[[:en:Positively 4th Street|Positively 4th Street]]» frå ,  den 5. mars 2010.* 
*** oppgav desse kjeldene:*

## Bakgrunnsstoff
*
Can You Please Crawl Out Your Window?

«**Can You Please Crawl Out Your Window?**» var ein singel frå 1965 av den amerikanske rockeartisten Bob Dylan. Han nådde 58. plass på den amerikanske singellista og 17. plass i Storbritannia i januar 1966. Songen vart spelt inn med The Hawks (som seinare vart The Band) under same innspelinga som «One of Us Must Know (Sooner or Later)». Sistnemnde kom ut på albumet *[[Blonde on Blonde]]*, medan «Can You Please Crawl Out Your Window?» berre kom ut som singel og samleplater.

Songen er med på lista over songar i Nick Hornby-boka *[[31 Songs]]*.

## Andre utgåver

Andre artistar som har spelt songen er mellom andre The Vacels (1965), The Jimi Hendrix Experience, The Hold Steady, Transvision Vamp og Les Fradkin.

## Kjelder

**Denne artikkelen bygger på «[[:en:Can You Please Crawl Out Your Window?|Can You Please Crawl Out Your Window?]]» frå ,  den 5. mars 2010.* 
*** oppgav desse kjeldene:*
*Hornby, Nick (2002) Songbook, McSweeney's Books, ISBN 0971904774
Grønlandske runer

**Grønlandske runer** er runeinnskrifter som skriv seg frå den norrøne busetnaden på Grønland. Den norrøne perioden strekkjer seg over rundt 500 år, frå dei første norrøne folka slo seg ned på øya på 900-talet, til busetnaden bukka under på 1400-talet. 

Dei fleste innskriftene er funne i Austbygda og ein del i Vestbygda. Ei innskrift er funne på øya Kingigtorssuaq langt nord for dei norrøne busetjingane. Den eldste innskrifta er kanskje frå byrjinga av 1000-talet. Dei fleste reknar ein med er frå rundt år 1300. Det grønlandske språkmiljøet var konservativt og heldt på dei gamle formene, men det finst også spesielle grønlandske nyutviklingar.

## Sjå òg
* Gudveigs runer

## Bakgrunnsstoff
* Arild Hauge si side med grønlandske runer
One of Us Must Know (Sooner or Later)

«**One of Us Must Know (Sooner or Later)**»  er ein song skriven og framført av Bob Dylan på albumet hans *[[Blonde on Blonde]]* frå 1966. Han vart spelt inn seint i 1965 i New York med medlemmer frå The Band (då kalla The Hawks). Songen var ein av to songar frå denne innspelinga som vart nytta vidare. Den andre var «Can You Please Crawl Out Your Window?», som vart gjeven ut som singel i 1965. Denne songen er ei kjenslemessig tilståing av mistydingar og unnskyldningar frå songaren til ei kvinne som på tragisk måte har kome bort frå han. Songen vart gjeven ut på singel og nådde 33. plass på den britiske singellista, men nådde berre 119. plassen på den amerikanske *[[magasinet Billboard|Billboard's]]* Bubbling Under-lista.

## Bakgrunn
I følgje Jonathan Singer var det Paul Griffin som spelte piano på «One of Us Must Know (Sooner or Later)».

## Andre versjonar
Ein Phil Spector-aktig versjon av songen vart gjeven ut av Les Fradkin på *If Your Memory Serves You Well* (2006).

Mick Hucknall spelte inn songen i 2012 på samlealbumet *[[albumet Chimes of Freedom|Chimes of Freedom: The Songs of Bob Dylan Honoring 50 Years of Amnesty International]]*.

### Norsk versjon
Tom Roger Aadland skreiv og framførte ein norsk tekst til songen, kalla «Før eller seinare (må ein av oss forstå)» på albumet *[[Blondt i blondt]]* i 2016. 

## Kjelder

**Denne artikkelen bygger på «[[:en:One of Us Must Know (Sooner or Later)|One of Us Must Know (Sooner or Later)]]» frå ,  den 5. mars 2010.*
Namnet India

**India** er namnet på eit land. Det blei tidlegare brukt om større geografiske område (Austindia, Bakindia og Vestindia), og er i nyare tid blitt brukt som kvinnenamn.

## Ordsoge

«India», frå gresk  Ἰνδία, er avleidd av Indus. På sanskrit blir denne elva kalla  *Sindhu*, eit namn som blei til *Hinduš* på avestansk og Indus på gresk. *Hinduš* har gjeve nemningane «hindu», «hinduisme», hindustani og det lokale namnet «Hindustan». Europearar har kjend landet som «India» sidan mellomalderen.

På 1800-talet blei namnet «India» teke i bruk som kvinnenamn i den engelsktalande verda, i mange høve på grunn av ei viss tilknyting til landet. 

«India» er også spansk for «indianar», og er blitt brukt om kvinner som er eller ser indianske ut, som «India Catalina» (ca. 1495–ca. 1529) eller den puertoricanske songaren «La India» (f. 1969).

## Namneberarar
*India Knight (f. 1965), britisk journalist og kommentator, med indiske band gjennom mora, Sabiha Rumani Malik. 
*India Hicks (f. 1967), britisk interiørarikekt, dotterdotter av siste visekongen av India, lord Mountbatten.
*India.Arie (f. 1975), USA-amerikansk artist
*India de Beaufort (f. 1987), britisk artist og skodespelar

## Litterær bruk
India Wilkes er namnet på ein person i *Gone with the Wind* (1936) av Margaret Mitchell. Ho er ein motstandar til hovudpersonen Scarlett O'Hara.

India Ophuls er hovudpersonen i *Shalimar the Clown* (2005) av Salman Rushdie, som tek for seg mykje av moderne indisk historie.

## Kjelder
*
*
Rainy Day Women No. 12 & 35

«**Rainy Day Women #12 & 35**» er ein song av Bob Dylan og opningssporet på albumet hans *[[Blonde on Blonde]]* frå 1966.

Songen er kjend for dei uvanlege instrumenta og er den einaste songen på *Blonde On Blonde* med blåsarar. Kvar linje i versa startar med den noko linja *«They'll stone ya»*, medan refrenget går «*But I would not feel so all alone--everybody must get stoned!*». *Stoned* kan på engelsk tyde både å verte steina og å vere påverka (stein) av narkotika. Songen vart bannlyst av mange amerikanske radiostasjonar og av BBC, sidan dei såg på songen som ein «dopsong».

Songen er i røynda ein enkel bluessong i F. Delar av songen vert spelt av trombone, tuba, piano, bass, trommer og tamburin. Ein kan òg høyre mykje rop og latter i bakgrunnen, og Dylan sjølv ler fleire gonger medan han syng songen. Songen nådde andreplass på den amerikanske singellista og 7. plass i Storbritannia.

## Salslister

### Vekeslister

### Årslister

## Andre utgåver
Andre artistar som har spelt songen er mellom andre Lester Flatt og Earl Scruggs, The Black Crowes, Ben Fong-Torres, Sammy Hagar, Jessi Colter og Jimmy Buffett.

### Norske versjonar
Det er skrive minst to norske versjonar av songen. Den første vart skriven av Jan Erik Vold og kalla «Damer i regn». Denne vart spelt av Jan Erik Vold, Kåre Virud og Telemark Blueslag i 1981 på albumet *[[Stein. Regn]]*

Tom Roger Aadland skreiv og framførte ein nynorsk tekst kalla «Regnvêrsdamer #12 & 35» på albumet *[[Blondt i blondt]]* i 2016.

## Kjelder

**Denne artikkelen bygger på «[[:en:Rainy Day Women No. 12 &amp; 35|Rainy Day Women No. 12 &amp; 35]]» frå ,  den 5. mars 2010.* 
*** oppgav desse kjeldene:*
**Shelton, Robert (1986). *No Direction Home; The Life og Music of Bob Dylan*. 27 Wrights Lane, London. Penguin Books. ISBN 0-14-010296-5
Sigurd Jarlssons runer

**Sigurd Jarlssons runer** er ei runeinnskrift som vart rista i dørkarmen på Vinje stavkyrkje under borgarkrigstida (1130-1230). Kyrkja vart riven i 1796, men karmen med innskrifta vart teken vare på, og er i dag kjend som N170 Vinje kyrkje I (der N170 viser til nummereringa i *[[Norges innskrifter med de yngre runer]]*). 

Innskrifta fører oss rett inn i tumultane under borgarkrigane. Kong Sverre hadde gjort krav på kongemakta og teke opp kampen mot kong Magnus Erlingsson og den mektige far hans, lendmannen Erling Skakke frå Etne i Hordaland. Erling fall i slaget på Kalvskinnet ved Trondheim i 1179, og Magnus i slaget ved Fimreite i Sogn i 1184. Men Sigurd Jarlsson, bror hans, heldt fram kampen. Ein gong stillinga hans var svært vanskeleg, rømde han til Vinje der han rista runene. Omskriven til latinske bokstavar ser runeinnskrifta slik ut:

:**sigurþr : ialssun : ræist : runar : þesar : lougar : dagen : æftir : botolfs : mæso : er : an : flyþi : higat : ok : uildi : æigi : gaga : til : sætar : uiþ : suærri : foþurbana : sin : ok : brøþra**

På moderne norsk:

:*Sigurd Jarlsson rista desse runene laurdag etter Bottolfsmesse då han flydde hit og ikkje ville gå til forlik med Sverre, banemannen til faren og brørne sine.*

Ved å samanlikna dei historiske kjeldene har ein gissa at denne laurdagen etter Botolvsmesse må ha vore 21. juni 1197.

### Runekyndig aristokrati
Innskrifta dokumenterer at aristokratiet framleis hadde kunnskap om runer, mest 200 år etter at det latinske alfabetet var innført. Sigurd syner at han er ein erfaren og sikker runeristar, dette har han gjort mange gonger før. Runologane reknar med at runene levde vidare som eit alternativ til latinsk skrift. Kva skrift som vart brukt, var avhengig av formål og situasjon. Sigurd har hatt eit akutt behov for å fortelja vidare til ettertida det han var utsett for. Han hadde ikkje med seg penn, blekk og pergament, så då vart det kniv og runer.

Mykje tyder på at Sigurd også har vore vel kjend med den litterære skriftspråk-tradisjonen der det vart nytta latinsk skrift. Runeinnskrifta syner nemleg fleire spor etter denne meir formelle tradisjonen. Sigurd er konsekvent med orddeling, og han brukar doble konsonantar. Eit endå tydelegare spor er at han har retta ein feil. Han har gløymt l-en i ordet *flyþi*. Denne har han skrive over linja og med eit tilvisingsteikn mellom dei runene der l-en skal stå.

### Frilleson
Snorre Sturlason fortel i *Soga om Magnus Erlingsson* at Erling Skakke gjekk til hande med kong Valdemar av Danmark mot å få Vika til len. Erling fekk då jarletittel, og den beheldt han livet ut. Han hadde fire frillesøner, den eine heitte Reidar og den andre Ogmund, og dei to hadde kvar si mor. Den tredje heitte Finn og den fjerde Sigurd, dei var yngre og mor deira heitte Åse den lyse.

## Kjelder
* Spurkland, Terje 2000, ''Tale og skrift ved et tusenårsskifte - historien gjentar seg?'' Artikkel i tidsskriftet Ottar nr. 229 år 2000, s. 29-30. Nasjonalbiblioteket
* Snorre Sturluson: *Noregs kongesoger*, Det Norske Samlaget, 1979, s. 671-672. ISBN 82-525-0657-7.
* Norges innskrifter med de yngre runer, band 2, s. 264-268. Nasjonalbiblioteket
I Want You

«**I Want You**» er ein song av Bob Dylan på albumet *[[Blonde on Blonde]]* frå 1966. Han vart òg gjeven ut som singel i lag med ei konsertutgåve av «Just Like Tom Thumb's Blues» i juni same året. Singelen nådde 20. plass i USA og 16. plass i Storbritannia. 

Det har vorte hevda at songen er om Anita Pallenberg, som då var kjæraste med Brian Jones frå The Rolling Stones.

Songen vart spelt inn tidleg på morgonen den 10. mars 1966 og var den siste songen Dylan spelte inn for *[[Blonde on Blonde]]*.  Han kom ut på singel i juni det året, kort tid før albumet kom ut. 

Det vart spelt inn tre komplette opptak av «I Want You», der det siste opptaket, med gitar lagt oppå, vart masterversjonen. Heile innspelinga vart gjeven ut på den 18-plater store samlarutgåva av *[[The Bootleg Series Vol. 12: The Cutting Edge 1965–1966]]* i 2015, og det nest siste opptaket vart òg gjeven ut på seksplatersutgåva og dobbeltutgåva av dette albumet.

Dylan framførte «I Want You» som ein langsam ballade på verdsturneen sin i 1978, som ein kan høyre på *[[Bob Dylan at Budokan]]*, som kom i 1979. Dylan spelte òg songen på turné med Grateful Dead. Versjonen deira finst på *[[Dylan and the Dead]]* frå 1989.

B-sida til singelen var eit konsertopptak av «Just Like Tom Thumb's Blues» spelt inn i Liverpool i England ved Odeon Theatre den 14. mai 1966.

## Andre utgåver
Andre som har spelt songen er mellom andre Sophie B. Hawkins, Bruce Springsteen, Les Fradkin, Arjen Anthony Lucassen, Ralph McTell, James Blunt og Cher.

### Norske versjonar
Det er skrive to norske tekstar til songen. Håvard Rem skreiv ein tekst kalla «Æ vil ha dæ» som vart spelt inn av Åge Aleksandersen for albumet *[[Fredløs - Dylan på norsk]]* i 1997. Tom Roger Aadland skreiv ein nynorsk tekst kalla «Eg må ha deg» for albumet *[[Blondt i blondt]]* i 2016. 

## Kjelder

* *Denne artikkelen bygger på «[[:en:I Want You (Bob Dylan song)|I Want You (Bob Dylan song)]]» frå ,  den 5. mars 2010.* 
** * oppgav desse kjeldene: 
** [http://www.allmusic.com/artist/bob-dylan-p4147 «I Want You» på Allmusic.]
** [http://www.allmusic.com/song/t1944342 Bob Dylan på Billboard, Allmusic.]*
 

## Bakgrunnsstoff
* Tekst
Just Like a Woman

**«Just Like a Woman»** er ein song skriven av Bob Dylan på albumet *[[Blonde on Blonde]]* frå 1966. Songen vart gjeven ut som singel og nådde 33. plass i USA. Musikkmagasinet *[[Rolling Stone]]* rangerte songen på 230. plass på lista deira over dei 500 største songane gjennom tidene.

Dylan skreiv denne balladen på hausttakkefesten i 1965 då han turnerte i Kansas City. Songen var visstnok inspirert av Edie Sedgwick, som ofte var ved Andy Warhol sin Factory på tida då Dylan vart introdusert for Warhol. Det vert òg sagt at «Just Like A Woman» omhandlar forholdet til visesongaren Joan Baez.

Songen har vorte kritisert for påstått kvinnehat i teksten.  Alan Rinzler skildrar i boka si *Bob Dylan: The Illustrated Record* songen som «eit mektig karakterdrap...den mest spotske, vemmelege audmjukinga Dylan gjorde av sine tidlegare kjærastar.» Musikkritikaren Paul Williams skriv derimot i boka si *Bob Dylan: Performing Artist, Book One 1960 - 1973* at Dylan syng heile songen i ein kjærleg tone. Bill Janovitz skriv i meldinga på Allmusic at Dylan verkar å vere på defensiven, som om han hadde fått skulda for samanbrotet til kvinna, og så tar på seg noko av skulda. Janovitz konkluderer med at det ikkje er kvinnehatande å sjå på eit personleg forhold frå synspunktet til dei som er involvert, anten der er ein mann eller ei kvinne. Det er ingenting i teksten som indikerer at Dylan ikkje har respekt for, eller hatar, kvinner generelt.

Songen vart ikkje gjeven ut på singel i Storbritannia, men utgåva til Manfred Mann nådde 10. plass der i 1966. 

## Andre utgåver
Andre artistar og band som har spelt songen er mellom andre The Kooks, Nina Simone, Gregg Allman, Joe Cocker, Van Morrison, Jeff Buckley, Manfred Mann, Rod Stewart, Richie Havens, Something Corporate og  Counting Crows.

### Norske versjonar
Det er skrive minst fire forskjellige, norske tekstar til songen. 

## Bakgrunnsstoff
*Teksten 

## Kjelder

**Denne artikkelen bygger på «[[:en:Just Like a Woman|Just Like a Woman]]» frå ,  den 5. mars 2010.* 
*** oppgav desse kjeldene:*
Leopard-Skin Pill-Box Hat

«**Leopard-Skin Pill-Box Hat**» er ein song av Bob Dylan frå albumet *[[Blonde on Blonde]]* frå 1966. Som mange Dylan-songar frå perioden 1965-1966 har han ein surrealistisk, leiken tekst med elektrisk blues-akkompagnement. 

Teksten gjer narr av eit kvinneleg «moteoffer» som har på seg ein pillehatt i leopardskinn. Slike hattar var særs populære og moteriktige i USA tidleg og midt på 1960-talet. 

Songen er melodisk og tekstmessig lik Lightnin' Hopkins sin «Automobile Blues» der opningslinja til Dylan «Well, I see you got your brand new leopard-skin pill-box hat» minnar om Hopkins sin «I saw you riding 'round in your brand new automobile». 

## Norske versjonar
Jan Erik Vold skreiv ein norsk tekst til songen kalla «Leopardskinns badehetta di blues» som vart framført av Jan Erik Vold, Kåre Virud og Telemark Blueslag på albumet «Stein. Regn» i 1981. Ein annan tekst, på nynorsk, vart skriven og framført av Tom Roger Aadland. Denne versjonen heitte «Leopardsskinnsbunadshetta di» og kom ut på albumet *[[Blondt i blondt]]*.

## Bakgrunnsstoff
* Teksten, frå bobdylan.com
Visions of Johanna

«**Visions of Johanna**» er ein song av Bob Dylan frå albumet *[[Blonde on Blonde]]* frå 1966. Songen vert av mange rekna som ein av dei beste Dylan-songane og Dylan sjølv har kalla songen ein av sine favorittar med ein «tynn, vill kvikksølvlyd» Songen er rangert på 413. plassen på lista til *[[Rolling Stone]]* over dei 500 beste songane gjennom tidene.

Det har vore mange spekulasjonar om kva songen handlar om. Mike Marqusee skildrar songen som Dylan si «definitive handsaming om det å vere stranda».

Songen heitte opphavleg «Seems Like a Freeze Out» og tidlege innspelingar frå New York finst på bootlegplater. Desse har mykje raskare tempo og eit femte vers med ei anna tekstlinje. To versjonar i seinare tempo vart spelte inn i New York, ein med ein marsjliknande takt (som finst på No Direction Home-soundtracket) og ein annan med eit meir vanleg tempo. Den endelege plateutgåva vart spelt inn i Nashville.

Det finst to konsertutgåver av songen frå 1966 på plate. Ein av dei på Biograph i 1985 og ein annan frå Manchester Free Trade Hall-konserten, som finst på fjerdevolumet av Bootleg Series.

## Norske versjonar
Det er skrive to norske tekstar til songen. Den førte vart skriven av Jan Erik Vold og kalla «Syner av Joanna». Denne vart framført av Jan Erik Vold, Kåre Virud og Telemark Blueslag på albumet *[[Stein. Regn]]* i 1981.

Ein nynorsk tekst vart skriven og framført av Tom Roger Aadland på albumet *[[Blondt i blondt]]* i 2016. Denne songen heitte «Visjonar av Johanna».

## Kjelder

**Denne artikkelen bygger på «[[:en:Visions of Johanna|Visions of Johanna]]» frå ,  den 5. mars 2010.* 
*** oppgav desse kjeldene:*
**Marqusee Mike, 2003, *Chimes of Freedom: The Politics of Bob Dylan's Art*

## Bakgrunnsstoff
*Teksten
Stuck Inside of Mobile with the Memphis Blues Again

«**Stuck Inside of Mobile with the Memphis Blues Again**» er ein song av Bob Dylan på albumet *[[Blonde on Blonde]]* frå 1966. 

Albumutgåva finst òg på *[[Bob Dylan's Greatest Hits Vol. II]]* frå 1971. Ei anna utgåve av songen er på konsertalbumet *[[Hard Rain]]* frå 1976. Ei tidleg studioutgåve med raskare tempo vart gjeven ut på *[[The Bootleg Series Vol. 7: No Direction Home: The Soundtrack]]*. Som denne tidlege utgåva indikerer, hadde Dylan vanskar med å passe teksten til takten og dette gjorde at songen vart omarrangert til ein meir vanleg 4/4-takt.

Eit konsertopptak av songen finst på albumet *[[Hard Rain av Bob Dylan|Hard Rain]]* frå 1976 og vart òg gjeven ut på singel med «Rita May» som B-side.

## Innspeling
Alle dei tjue opptaka av «Stuck Inside of Mobile» vart gjort seint på natta den 17. februar 1966, i Columbia's Music Row Studios i Nashville. Dylan omarbeidde stadig songen i studio, endr teksten og endra songstrukturen på dei forskjellige opptaka. Til slutt, etter tre timar med innspelingar, var det tjuande og endelege opptaket klart. Opptak nummer fem vart sidan gjeven ut på *The Bootleg Series Vol. 7*.

Heile innspelinga med alle dei tjue opptaka finst på den 18-plater store samlarutgåva av *[[The Bootleg Series Vol. 12: The Cutting Edge 1965–1966]]* frå 2015, og høgdepunkt frå opptaka finst på 6-platersutgåva og den doble utgåva av albumet. 

## Andre versjonar
Grateful Dead spelte songen på konsertane sine i 1980- og 1990-åra, og framførte songen med Dylan sjølv då dei turnerte i lag i 1987. Cat Power spelte inn songen for filen *[[I'm Not There]]*. Den spanske artisten Kiko Veneno spelte denne songen i ei rumbaversjon. North Mississippi Allstars spelte songen i 2011 på albumet deira *Keys to the Kingdom*. Elvis Costello framførte ein soloversjon av songen på ein konsert i Mobile, Alabama den 13. mars 2015. Old Crow Medicine Show spelte inn songen i 2017 på hyllestalbumet *[[50 Years of Blonde on Blonde]]*.

### Norske versjonar
To norske tekstar er skrivne til songen. Den første vart skriven av Jan Erik Vold og kalla «Sitte fast på Notodden med Briskeby blues» og framført av Kåre Virud i 1977. Denne versjonen vart òg framført av Blueslaget i 1984. 
Tom Roger Aadland skreiv og framførte ein nynorsk tekst kalla «Sitje fast i strileland med sentrumsblues i kveld» for albumet *[[Blondt i Blondt]]* i 2016. 

## Kjelder

**Denne artikkelen bygger på «[[:en:Stuck Inside of Mobile with the Memphis Blues Again|Stuck Inside of Mobile with the Memphis Blues Again]]» frå ,  den 5. mars 2010.* 
*** oppgav desse kjeldene:*
Most Likely You Go Your Way (And I'll Go Mine)

«**Most Likely You Go Your Way (And I'll Go Mine)**» er ein song av Bob Dylan på albumet *[[Blonde on Blonde]]* frå 1966. Dylan gav ut songen på singel to gonger i karrieren sin, først i 1974, då han nådde 66. plass i USA, og igjen i 2007, då han nådde 51. plass i Storbritannia. 

Songen er innspelt i Columbia Recording Studios i Nashville i Tennessee med studiomusikarane Wayne Moss, Charlie McCoy, Kenneth A. Buttrey, Hargus Robbins, Jerry Kennedy, Joe South, Bill Aikins og  Henry Strzelecki. Robbie Robertson spelar òg gitar på songen. Dominerande instrument på songen er trombone, piano, gitar, munnspel, bassgitar, trommer og  orgel.

Songen vart mykje spelt som opningsong på turneen til Bob Dylan og The Band i 1974. Ei innspeling frå denne turneen kom ut på konsertalbumet *[[Before the Flood]]* same året. Det var denne utgåva som kom ut på singel dette året. 

## Andre utgåver
Andre artistar som har spelt songen er mellom andre Patti Labelle, Todd Rundgren, The Yardbirds og Mudcrutch. 

Ein nynorsk tekst, kalla «Mest truleg går du din veg og eg min», skriven og framført av Tom Roger Aadland på albumet *[[Blondt i blondt]]* i 2016. 

## Bakgrunn
*Tekst
4th Time Around

«**4th Time Around**» er ein song av Bob Dylan på albumet hans *[[Blonde on Blonde]]* frå 1966.

Teksten skapar kontrast mellom det vanlege og det absurde og indikerer ein ung romanse. Songen er bitar av ein samtale mellom ein mann og ei kvinne, som ser ut til å vere midt i ein krangel. Teksten opnar med det som verkar som høgdepunktet i krangelen «When she said/ Don't waste your words, they're just lies/ I cried she was deaf».  Melodien er ein enkel folkemelodi som står i kontrast til dei meir blues-rock-orienterte songane som dominerer *[[Blonde on Blonde]]*.

«4th Time Around» har ein viss likskap til The Beatles-songen «Norwegian Wood», både melodisk og tekstmessig. «Norwegian Wood» vart rekna som eit stort kunstnarisk sprang for John Lennon og ein av dei første songane som viste at han var tydeleg inspirert av Dylan. «4th Time Around» kan ha vore ei leiken hyllest eller ei satirisk åtvaring til Lennon. 

## Andre utgåver
Andre artistar som har spelt songen er mellom andre 
*Terry Melcher *Terry Melcher* (1974)
*The Sports *The Sports Play Dylan & Donovan* (1981)
*Pete Williams *The Times They Are A-Changin' *(1992)
*Steve Gibbons *The Dylan Project* (1998)
*Chris Whitley *[[Perfect Day (Chris Whitley album)|Perfect Day]]* (2000) og *On Air* (2008)
*Michael Moore *Jewels and Binoculars* (2000)
*Michel Montecrossa *4th Time Around* (2001)
*Dylan Project *May Your Song Always Be Sung: The Songs of Bob Dylan, Volume 3* (2003)
*Yo La Tengo *I'm Not There Original Soundtrack* (2007)

### Norsk versjon
Ein nynorsk tekst til songen, kalla «I fjerde omgang», vart skriven og framført av Tom Roger Aadland på *[[Blondt i blondt]]* i 2016. 

## Kjelder

**Denne artikkelen bygger på «[[:en:4th Time Around|4th Time Around]]» frå ,  den 6. mars 2010.*  

## Bakgrunnsstoff
* Teksten
Departementsråd

**Departementsråd** er den øvste faste embetsmannen i eit norsk departement. Ein departementsråd er direkte underlagt sjefen for departementet, som er ein statsråd. Stillinga under departementsråd heiter ekspedisjonssjef.

## Noreg
I Utanriksdepartementet er tittelen *[[utanriksråd]]*.  Utanriksrådembetet blei oppretta i 1922. 

Etter 8. mai 1945 blei det tilsett på førehand utpeika koordinatorer i departementa, som blei gitt tittelen «rådmann».  Deira funksjonstid gjekk ut 13. desember 1945. Desse oppgåvene er tekne over av dei seinare oppretta stillingane som departementsrådar. 

Embeta som *[[finansråd]]* i Finansdepartementet og *[[forsvarsråd]]* i Forsvarsdepartementet blei oppretta i 1952.  Deira oppgåver er å vere administrative leiarar i dei respektive departementa, og å rådgje statsråden og regjeringa i høvesvis finanssaker og forsvarssaker.  

Departementsrådane sine oppgåver er elles generelt å koordinere arbeidet i sitt  departement og gje råd til statsråden. 

På Statsministerens kontor blir stillinga kalla *[[regjeringsråd]]*. Embetet som regjeringsråd vart oppretta 16. november 2001. Regjeringsråden si oppgåve er mellom anna å koordinere regjeringa sitt arbeid, og gje råd når det gjeld spørsmål om lovforslag eller traktatforslag er i samsvar med grunnprinsippa i  den norske grunnlova.

## Kjelder

**Denne artikkelen bygger på «[[:nb:Departementsråd|Departementsråd]]» frå ,  den 6. mars 2010.*
Fleirtalsregjering

Ei **fleirtalsregjering** er ei regjering som har støtte hos majoriteten av representantane i nasjonalforsamlinga i statar med parlamentarisme.

## I Noreg
Stortinget, som er nasjonalforsamlinga i Noreg, har no av 169 mandat eller representantar frå ulike parti. Både enkeltparti, og eit samarbeid av fleire parti, ein koalisjon, kan danne regjering - sjå koalisjonsregjering.

Dersom eit parti, eller ein koalisjon av fleire parti, etter eit stortingsval har 85 mandat  eller fleire, kan dei danne ei fleirtalsregjering. Ei fleirtalsregjering vil vanlegvis ikkje ha vanskar med å få gjennom sine forslag i Stortinget. Dette medfører at dei viktigaste drøftingane av sakene skjer i regjeringa, og mellom regjeringa og stortingsgruppene til regjeringspartia. Dermed vil sakene ofte vere avgjorde når dei kjem til formell handsaming i Stortinget. Dette gjer igjen at opposisjonen har vesentleg mindre innflytelse enn når regjeringa er ei mindretalsregjering.

Viss eit parti, eller ein koalisjon av fleire parti, har mindre enn halvparten av representantane, kan dei likevel danne regjering. Dette blir då ei mindretalsregjering. Viss regjeringa er i mindretal, så er den avhengig av støtte frå eitt eller fleire andre parti for å oppnå fleirtal ved voteringar i Stortinget.
 
Regjeringa Bondevik II var ein mindretals-koalisjon, medan Regjeringa Stoltenberg II er ein fleirtals-koalisjon.
Parlamentarisk leiar

Ein **parlamentarisk leiar** er den valde leiaren for stortingsrepresentantane som høyrer til same politiske parti, og som har danna ei partigruppe, ei stortingsgruppe på Stortinget.

Parlamentarisk leiar blir vanlegvis vald etter eit stortingsval, når gruppene konstituerar seg, i praksis for resten av stortingsperioden. Det blir også vald parlamentarisk nestleiar, og medlemmer til eit gruppestyre. 

Parlamentarisk leiar er eit svært viktig verv i eit politisk parti. Ofte vil vervet vere kombinert med verv som partileiar, eller nestleiar i det politiske partiet politikaren høyrer til.  

Ein parlamentarisk leiar for eit parti som er i regjering, vil ha som oppgåve å syte for at kontakta mellom regjeringa og stortingsgruppa er god, at sakene i størst mogleg grad er avklara før dei blir sende til Stortinget, og at dei forslaga som regjeringa fremmer blir vedtekne. I så måte er det viktig om det er ei fleirtalsregjering, eller om det er ei mindretalsregjering. Viss det er ei mindretalsregjering så må den parlamentariske leiaren også forhandle med andre parti, for å få til fleirtalsvedtak i Stortinget.

Ein parlamentarisk leiar for eit parti som er i opposisjon vil vere den fremste talspersonen på Stortinget for partiet, og har hovudansvaret for å fremme partiet sitt syn på dei sakene som blir handsama i Stortinget, og for å fremme partiet sine forslag. Etter omstenda vil den parlamentariske leiaren også ha hovudansvar for å forhandle med regjeringspartia om konkrete saker, for at partiet skal få innflytelse på sakene.
Sad Eyed Lady of the Lowlands

«**Sad-Eyed Lady of the Lowlands**» er den siste songen på albumet *[[Blonde on Blonde]]* av Bob Dylan frå 1966.

Med ei lengd på 11:23 minutt inneheld songen fem strofer med surrealistiske poetiske bilete som omhandlar og kjem attende til kvinnepersonen. Songen er i 6/8-takt, men tekstforma er langt frå tradisjonelt. Intonasjonen til Dylan går ofte lenger enn melodien, men aldri ut av han. 

Songen er skriven som ein listesong som kjem attande til ei refrenglinje på slutten av kvar strofe. Songen er nesten berre fylt med poetiske symbol, som i den første linja «with your mercury mouth / in the missionary times».

Mange kritikarar har merka seg likskapen mellom 'Lowlands' og 'Lownds', som var pikenamnet til kona til Dylan, Sara, då dei gifta seg.  Og ikkje minst skreiv han seinare i songen «Sara» på *[[Desire av Bob Dylan|Desire]]* (1976):

::Stayin' up for days in the Chelsea Hotel,
::Writin' «Sad-Eyed Lady of the Lowlands» for you.

Trommeslagar Kenny Buttrey fortel om innspelinga av songen: «[Dylan] gjekk gjennom eit vers og eit refreng og sa, 'Me tar eit vers og eit refreng og så spelar eg litt munnspel, så tar eg eit nytt vers og refreng og litt meir munnspel, og så ser me kvar det går frå der.' Me gjorde oss klare for ein to-tre minuttar lang song, fordi songar på den tida var aldri lengre enn det. Om du høyrer på songen så merkar du at etter det andre refrenget så bygger songen seg kraftig opp fordi me trudde det nærma seg slutten på songen og me gav alt me hadde. Men så sette han i staden i gang ein ny munnspelsolo og gjekk tilbake til eit nytt vers. Etter om lag ti minutt på dette viset heldt me på å sprekke. Me hadde jo gjeve alt me hadde for fem minuttar sidan. Kvar skulle me gå frå her?»

Dylan har aldri spelt songen på konsert. 

## Medverkande
Musikarane som deltok på innsppelinga var:
*Bob Dylan&nbsp;– vokal, munnspel
*Hargus «Pig» Robbins&nbsp;– piano
*Al Kooper&nbsp;– orgel
*Charlie McCoy&nbsp;– gitar
*Wayne Moss&nbsp;– gitar
*Joe South&nbsp;– bass
*Kenny Buttrey&nbsp;– trommer

## Andre utgåver
Andre artistar som har spelt denne songen er mellom andre Joan Baez (1968), Steve Howe (1999), Richie Havens (1974) og Phoenix.

### Norsk versjon
Ein nynorsk tekst vart skriven til songen av Tom Roger Aadland. Han kalla songen «Sorgsame kvinne ifrå Jæren» og gav han ut på albumet *[[Blondt i blondt]]* i 2016. 

## Kjelder

**Denne artikkelen bygger på «[[:en:Sad Eyed Lady of the Lowlands|Sad Eyed Lady of the Lowlands]]» frå ,  den 6. mars 2010.* 
*** oppgav desse kjeldene:*
Bob Dylan's Greatest Hits

***Bob Dylan's Greatest Hits*** er det åttande albumet til Bob Dylan på Columbia Records. Det nådde 10. plass i USA og 3. plass i Storbritannia og selde 5x platina i USA. Det gjer albumet til eit av hans bestseljande.

*Greatest Hits* var første albumet sidan *[[Blonde on Blonde]]* i mai 1966 og den kjende motorsykkelulukka hans same sommaren. Dylan hadde vore stille sidan ulukka og det var ingen nye innspelingar på veg. Columbia trong eit nytt produkt for å utnytte populariteten Dylan no hadde oppnådd.

Dette var òg den første singelsamlinga til Dylan i 1960-åra, sidan alle utanom tre songar hadde vore gjevne ut som singlar i USA.

Biletet på omslaget vart teken av Rowland Scherman på ein konsert 28. november 1965 i Washington, D.C.. Albumet fekk ein Grammy-pris i 1967 for «Beste bilete på plateomslag». Sjølv om Dylan visstnok mislikte omslaget, vart det valt ut eit liknande bilete frå Concert for Bangladesh i 1971 for *[[Bob Dylan's Greatest Hits Vol. II]]*, ei samling som Dylan hadde langt meir kontroll over sjølv. 

Albumet vart nymastra i 1997 og gjeve ut på ny. Denne utgåva inneheldt ein litt anna miks av «Positively 4th Street». I 2003 vart dette albumet gjeve ut i lag med to andre Dylan-samlingar som boksen *Greatest Hits Volumes I-III*.

## Innhald

## Salslister

## Bakgrunnsstoff
*Listeplasseringane til singlane til Bob Dylan

## Kjelder

**Denne artikkelen bygger på «[[:en:Bob Dylan&#39;s Greatest Hits|Bob Dylan&#39;s Greatest Hits]]» frå ,  den 6. mars 2010.*